අත්හැරීමම තමයි සැනසීම"ලොකු හාමුදුරුවන් එසේ පැවසූවද තවමත් පෘතග්ජනයෙකු වන තමාට ලොකු හාමුදුරුවන් සේ හිත හදාගැනීම පහසු නැති බව ඉස්කෝලේ මහත්තයා දනී.තමන්ගේ එකම සහෝදරයා වන ගමේ පන්සලේ ලොකු හාමුදුරුවන් නිසාම ජීවිතයේ නොයෙකුත් හැල හැප්පීම් උපේක්ෂාවෙන් විඳ දරා ගැනීමට ඉස්කෝලේ මහත්තයා පුරුදු පුහුනු වුවද මේ අඹ ගස ගැන තිබුනු මානසික බැඳිමෙන් මිදෙන්නට නම් සෑහෙන වෙහෙසක් දැරීමට සිදුවූයේ එය ජීවිතය පුරාවටම මුල් ඇද ඇති මතකයන් සමූහයකින් පිරී ඇති නිසා වන්නට ඇතැයි ලොකු ඉස්කෝලේ මහත්තයාට සිතුනේ වරක් දෙවරක් නොවේ.අඹ ගස සමඟ තමන්ගේ බැදීම තමා අතදරුවෙකු වූ කාළය දක්වාම ඇදී යන බැවි ඉස්කෝලේ මහත්තයා දනී.ඉස්කෝලේ මහත්තයා හා සහෝදර සහෝදරියන් සමඟ ලොකු මහත්වුන අඹ ගස පරම්පරා දෙකක් පසු කර වියපත් වෙද්දී අබල දුබල මහල්ලෙකු සේ මහගෙදර වහලයට බර වෙන්නට පටන් ගත්තේ දැන් අවුරුදු කීපයක සිටය.